Self Control

ֶ
"**Self Control**" הוא להיט יורודיסקו של הזמר האיטלקי ראף (רפאלֶה ריפולי) , שיצא לאור בשנת 1984. השיר נכתב על ידי ג'יאנקרלו ביגאצי, סטיב פיקולו וראף, ועובד על ידי סֶלסו וַאלי. השיר הגיע לראש המצעדים באיטליה ובשווייץ.
באותה שנה, השיר זכה לגרסת כיסוי של הזמרת האמריקאית לורה ברניגן, שגרסתה הגיעה למקום הראשון במדינות כמו אוסטריה, קנדה, גרמניה ושווייץ, ואף טיפסה למקום הרביעי בבילבורד הוט 100 האמריקאי.
שתי הגרסאות של השיר זכו להצלחה מסחרית ברחבי אירופה במהלך רוב קיץ 1984, כאשר הביצוע של ברניגן הפך לסינגל המצליח ביותר של השנה בגרמניה ובשווייץ.

## אודות השיר
"Self Control" הפך לאחד השירים המכוננים של שנות ה-80, עם מספר רימייקים שהוקלטו מדי שנה. גרסאות כיסוי בולטות כוללות את הזמר הפורטוריקני ריקי מרטין ב-1993, גרסת דאנס של ברניגן ב-2004, גרסת טק האוס של הלהקה הגרמנית רויאל ג'יגולוס ב-2005, וגרסת דאנס-פופ של הלהקה הדנית אינפרנל ב-2006.
בשנת 2024, הצמד הגרמני פאסט בוי, שיתף פעולה עם הזמר האיטלקי ראף, והציג גרסה לשיר בשם "Wave".

## גרסת ראף
ראף (נולד בשם רפאלה ריפולי) כתב את השיר "Self Control" יחד עם ג'יאנקרלו ביגאצי וסטיב פיקולו. הגרסה שלו הגיעה למקום הראשון באיטליה, ושהתה שם במשך שבעה שבועות לא רצופים. הוא גם הגיע למקום הראשון בשווייץ, והגיע בשיאו למקום השני בגרמניה, למקום השביעי באוסטריה ולמקום ה-40 בצרפת. ראף הוציא גרסת רמיקס דאנס מורחבת של השיר, בדומה לברניגן, אך הגרסה של ראף כללה גם קטעי ראפ, דבר שהיה נדיר יחסית לאמן באותה תקופה.

### מצעדים

### מכירות

## גרסת לורה ברניגן

הזמרת האמריקאית לורה ברניגן ביצעה גרסת כיסוי לשיר "Self Control" בשנת 1984. השיר יצא כסינגל המוביל מתוך אלבום האולפן השלישי שלה באותו השם, שיצא באותה שנה.

### ביצועים במצעד
בארצות הברית, הגרסה של ברניגן הפכה לכניסה השלישית והאחרונה שלה לטופ 10, והגיעה בשיאה למקום הרביעי. בקנדה, השיר הגיע למקום הראשון במצעד הפופ ובמצעד AC.

גם הגרסה המקורית של ראף וגם הגרסה של ברניגן נכנסו ל-20 הגדולים בגרמניה במאי 1984: ב-25 ביוני, הסינגל של ברניגן הגיע למקום הראשון, שם הוא נשאר במשך שישה שבועות, בעוד הגרסה של ראף תפסה את המקום השני.

השיר הגיע גם לראש המצעדים באוסטריה, דנמרק, פינלנד, פורטוגל, דרום אפריקה ושוודיה, כשהוא תופס את המקום השני בנורווגיה, המקום השלישי באירלנד, המקום השלישי באוסטרליה והמקום החמישי בבריטניה.

הגרסה של ראף עלתה על ההצלחה של ברניגן רק במולדתו איטליה, שם הסינגל שלה הגיע למקום ה-16. המקום הנוסף בו ראף הגיע לראש המצעדים הייתה בשווייץ. הסינגל שלו הופיע לראשונה ב-טופ 30 בשווייץ במקום השביעי ב-17 ביוני 1984, באותו שבוע שבו הגרסה של ברניגן הופיעה לראשונה במקום ה-24. בשבוע שלאחר מכן, הסינגל של ראף טיפס למקום השני. הסינגל של ברניגן, לעומת זאת, עלה למקום הראשון. בשבוע השלישי שלהם, הגרסה של ראף החליפה את זו של ברניגן במקום הראשון, אבל היא חזרה למקום הראשון בשבוע הרביעי, ושתי הגרסאות נשארו שם, ברניגן במקום הראשון וראף במקום השני, למשך שלושה שבועות נוספים.

### וידאו קליפ
ברניגן היה אחד האמנים הראשונים של עידן הווידאו שעבדו עם במאי קולנוע זוכה פרס אוסקר על קליפ כאשר ויליאם פרידקין ("הקשר הצרפתי", "מגרש השדים") ביים את הקליפ. הקליפ צולם בניו ג'רזי ובניו יורק, הופק על ידי פרד קארוסו ושודר לראשונה באפריל 1984.
הקליפ עורר מחלוקת, ורשת המוזיקה MTV ביקשה לבצע מספר עריכות לשיר לפני שתוכל לשדר אותו.

ברניגן הייתה מועמדת לפרס המוזיקה האמריקאית לשנת 1985 לאמנית הפופ/רוק האהובה ביותר, אך הפסידה אותו לסינדי לאופר.

### מצעדים

### מכירות

#### גרסת 2004

ברניגן ביקשה להחזיר לעצמה את הקריירה שלה לאחר שנים של היעדרות מתעשיית המוזיקה. היא הקליטה מחדש את שני להיטי המועדונים הגדולים ביותר שלה לרגל יום השנה ה-20 של "Self Control", והם יצאו בשלל רמיקסים כמו "Gloria 2004" ו-"Self Control 2004". הרצועה האחרונה הגיעה לעשירייה הפותחת במצעד מכירות הסינגלים של בילבורד הוט דאנס בעקבות מותה הפתאומי של ברניגן ממפרצת באוגוסט של אותה שנה.

## גרסת ריקי מרטין
ב-1993, ריקי מרטין הקליט גרסת כיסוי בספרדית לשיר בשם "**Que Dia Es Hoy**" ("איזה יום הוא היום"). השיר יצא כסינגל מתוך אלבום הסולו השני של מרטין, "*Me Amaras"*, בשנת 1993.

### מצעדים

## קישורים חיצוניים
* 
* 20px "Self Control", במסד הנתונים המוזיקלי AllMusic **(באנגלית)**
* 20px "Self Control", במסד הנתונים המוזיקלי MusicBrainz **(באנגלית)**
* 30px "Self Control", במסד הנתונים המוזיקלי Genius **(באנגלית)**
* 20px "Self Control", במסד הנתונים המוזיקלי Discogs **(באנגלית)**
* 20px "Self Control", באתר המוזיקה Spotify **(באנגלית)**
* 44px "Self Control", באתר המוזיקה אפל מיוזיק **(באנגלית)**
* 20px "Self Control", באתר המוזיקה SoundCloud **(באנגלית)**
* 44px "Self Control", באתר המוזיקה Deezer **(באנגלית)**

## הערות שוליים

קטגוריה:שירים באנגלית
קטגוריה:שירי איטלו דיסקו
קטגוריה:שירי דאנס-רוק
קטגוריה:שירי סינת'-פופ אמריקאיים
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת CBS רקורדס
קטגוריה:סינגלים בהוצאת אפיק רקורדס
קטגוריה:סינגלים שהגיעו למקום הראשון במצעד אירופה הוט 100
קטגוריה:שירי לורה ברניגן
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת סוני מיוזיק